U-I-77/09
Natisni
Opravilna št.:
U-I-77/09
Datum odločitve:
9. 12. 2009
ECLI:
ECLI:SI:USRS:2009:U.I.77.09
Akt:
Uredba o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03 in nasl.), 4. odst.
Izrek:
Pobuda za začetek postopka za oceno ustavnosti in zakonitosti četrtega odstavka Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03 in nasl.) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Gorazd Resnik, Velenje
Datum vloge:
31. 3. 2009
Vrsta odločitve:
sklep
Vrsta rešitve:
zavrženje
Dokument:
US28948
Dokument v PDF obliki:
U-I-77-09.pdf
76 KB
Prenesite datoteko
U-I-77/09-4
9. 12. 2009
SKLEP
Ustavno sodišče je v postopku za preizkus pobude Gorazda Resnika, Velenje, na seji 9. decembra 2009
sklenilo:
Pobuda za začetek postopka za oceno ustavnosti in zakonitosti četrtega odstavka Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03 in nasl.) se zavrže.
Obrazložitev
1. Pobudnik izpodbija ureditev, po kateri se predpisane delovne izkušnje za delovna mesta in nazive, za katere se ne zahteva univerzitetna izobrazba ali visoka strokovna izobrazba s specializacijo oziroma z magisterijem znanosti, skrajšajo za tretjino, če naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma z magisterijem znanosti. Navaja, da je študent podiplomskega študija Pravo 2. stopnje, ki ustreza 2. bolonjski stopnji. Na študij naj bi se vpisal tudi zaradi možnosti zmanjšanja predpisanih delovnih izkušenj za višje nazive. Meni, da bi se morale zahtevane delovne izkušnje za delovna mesta in nazive, enako kot diplomantom z univerzitetno izobrazbo, skrajšati tudi tistim, ki bodo zaključili magistrski študij po 2. bolonjski stopnji. Izpodbijani ureditvi očita neskladje s členi 2, 14 in 153 Ustave, s 33. členom Zakona o visokem šolstvu (Uradni list RS, št. 67/93 in nasl. – ZVis) in s členi 84, 85, 86, 87 in 88 Zakona o javnih uslužbencih (Uradni list RS, št. 56/02 in nasl. – ZJU).
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Pobudnik navaja, da je študent podiplomskega študija 2. bolonjske stopnje. Pri tem ne izkaže, da bi ta študij že tudi zaključil. Morebitna ugoditev pobudi zato ne bi v ničemer izboljšala njegovega pravnega položaja. To pomeni, da pobudnik že iz tega razloga ne izkazuje neposrednega pravnega interesa za oceno ustavnosti izpodbijane uredbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnici in sodniki dr. Mitja Deisinger, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik